ચીને તેના મુસ્લિમ બહુમતી ધરાવતા પ્રાંત ઝિયાંગઝિંગમાં બાળકોના ઇસ્લામિક નામો જેવાં કે સદ્દામ અને જિહાદ જેવા લગભગ ડઝનો નામો રાખવા પર પ્રતિબંધ મૂક્યો છે. આ પગલાથી પ્રતિબંધિત નામો ધરાવતાં બાળકોને સરકારી ફાયદાઓ નહીં મળે. ચીનની સત્તાધારી કમ્યુનિસ્ટ પાર્ટીએ ઇસ્લામ, મક્કા, જિહાદ, ઇમામ, સદમ, હાજી અને મદીના જેવા લગભગ ડઝનો બાળકોનાં નામો પર પ્રતિબંધ મૂક્યો છે. આ પ્રતિબંધિત નામો ધરાવતાં બાળકો તેમના નામનું રજિસ્ટ્રેશન નહીં મેળવી શકે. ચીનની પબ્લિક સ્કૂલોમાં એડ્મિશન માટે અન્ય સામાજિક સર્વિસ મેળવવા માટે આ રજિસ્ટ્રેશન આવશ્યક છે.